NORAKSTS

|  |  |
| --- | --- |
| 25.03.2022. | Nr.5/9 |

###### INVESTĪCIJU PROJEKTA “Jelgavas 4. sākumskolas automašīnu stāvlaukuma paplašināšana, teritorijas daļēja labiekārtošana, satiksmes drošības uzlabošana” ĪSTENOŠANA

(ziņo: I.Škutāne)

**Atklāti balsojot: PAR – 13** (A.Rāviņš, R.Vectirāne, V.Ļevčenoks, M.Buškevics, I.Bandeniece, I.Priževoite, J.Strods, R.Šlegelmilhs, U.Dūmiņš, M.Daģis, A.Eihvalds, A.Rublis, G.Kurlovičs), **PRET – nav**, **ATTURAS – 2** (A.Pagors, A.Tomašūns),

Saskaņā ar likuma “Par pašvaldībām” 15. panta pirmās daļas 2. punktu, likuma “Par valsts budžetu 2022. gadam” 10. panta otrās daļas 4. punktu, Jelgavas pilsētas attīstības programmas 2014.-2020. gadam investīciju plānu un tajā ar Jelgavas valstspilsētas domes 2022. gada 24. februāra lēmumu Nr. 3/3 “Grozījumi Jelgavas pilsētas attīstības programmas 2014.- 2020. gadam investīciju plānā” iekļauto projekta ideju “Jelgavas 4. sākumskolas automašīnu stāvlaukuma paplašināšana, teritorijas daļēja labiekārtošana, satiksmes drošības uzlabošana”, Jelgavas valstspilsētas pašvaldības veikto iepirkumu (Nr. JVP 2022/3/AK “Automašīnu stāvlaukuma pārbūve pie Jelgavas 4. sākumskolas”, Nr. JVP 2022/8/MI “Būvprojekta “Automašīnu stāvlaukuma pārbūve pie Jelgavas 4. sākumskolas” realizācijas būvuzraudzība”, JPD 2020/131/MI “Būvprojekta„Automašīnu stāvlaukuma pārbūve pie Jelgavas 4. sākumskolas” izstrāde un autoruzraudzība”) rezultātiem, kur kopējās izmaksas ir 727 380,00 *euro*, lai nodrošinātu Jelgavas 4. sākumskolas automašīnu stāvlaukuma paplašināšanu, teritorijas daļēju labiekārtošanu un satiksmes drošības uzlabošanu,

**JELGAVAS VALSTSPILSĒTAS DOME NOLEMJ:**

1. Īstenot Vides aizsardzības un reģionālās attīstības ministrijai iesniegto prioritāro investīciju projektu “Jelgavas 4. sākumskolas automašīnu stāvlaukuma paplašināšana, teritorijas daļēja labiekārtošana, satiksmes drošības uzlabošana”, kura kopējās izmaksas ir 727 380,00 *euro* (septiņi simti divdesmit septiņi tūkstoši trīs simti astoņdesmit *euro* un 00 *centi*) (turpmāk – Projekts).
2. Projekta apstiprināšanas gadījumā Jelgavas valstspilsētas pašvaldības budžetā nodrošināt Projekta īstenošanai nepieciešamo finansējumu 727 380,00 *euro* (septiņi simti divdesmit septiņi tūkstoši trīs simti astoņdesmit *euro* un 00 *centi*).
3. Pilnvarot Jelgavas valstspilsētas pašvaldības iestādes “Pilsētsaimniecība” vadītāju veikt visas nepieciešamās darbības Projekta īstenošanai, kā arī parakstīt ar Projekta īstenošanu saistītos dokumentus.

Domes priekšsēdētājs *(paraksts)* A.Rāviņš

NORAKSTS PAREIZS

Administratīvās pārvaldes

Kancelejas vadītāja B.Jēkabsone

2022. gada 25. martā